**Mediconsult Oy** on suomalainen vuonna 1975 perustettu yksityisomisteinen sote-alan järjestelmätoimittaja. Mediconsultin kehittämät ratkaisut kattavat terveydenhuollon potilastietojärjestelmän, sosiaalihuollon asiakastietojärjestelmän, kansalaisten digitaaliset palvelut ja tiedolla johtamisen työkalut.

Mediconsultin ratkaisuilla on Avainlippu-tunnus osoituksena kotimaisuudesta, vastuullisuudesta ja Suomessa työllistämisestä. Mediconsultilla työskentelee noin 200 eri alojen ammattilaista. Suomessa on viisi toimipistettä: Helsinki, Salo, Kuopio, Joensuu ja Oulu. Lisäksi konserniin kuuluu tytäryhtiö M C Medisoft Ltd Sri Lankan pääkaupungissa Colombossa.

Historia
--------

Mediconsult Oy perustettiin vuonna 1975 Lauttasaaren tutkimuskeskus Oy:n yhteyteen omaksi konsultointiyksikökseen. Yhtiön alkuperäisenä tarkoituksena oli tuottaa tieteellisiä tutkimus- ja konsulttipalveluja sekä tukea sen piirissä tutkimustyötä tekeviä lääkäreitä eri tavoin. Vuonna 1984 lääkäri Aarno Salaspuro kutsuttiin yhtiön toimitusjohtajaksi, ja vuonna 1991 Salaspuro osti itselleen yhtiön koko osakekannan.Yrityksen ensimmäinen toimisto sijaitsi Helsingissä, joka on edelleen kotipaikkana. Toiminnan kasvaessa Mediconsult perusti toimistot Kuopioon 1993, Joensuuhun 2007–2008 ja Saloon 2010-luvun alkupuolella. Uusimpana mukaan liittyi Oulu, kun Mediconsult osti Kuntomaster-liiketoiminnan FCG Talent Oy:ltä syksyllä 2018.

Mediconsult laajensi toimintaansa ulkomaille perustamalla M C Medisoft -tytäryhtiön Sri Lankaan 2018. M C Medisoft jakaa suomalaisen emoyhtiönsä osaamista paikallisesti ja vie pohjoismaista terveydenhuollon mallia Sri Lankaan.

Mediconsult Oy on osa MC-Group Oy -konsernia, johon kuuluvat myös Mediresepti Oy ja M C Medisoft Ltd. Yritys selkeytti konsernirakennettaan kesällä 2018 ottamalla käyttöön MC-Group-nimen. Selkeyden vuoksi Mediconsult Oy siirrettiin MC-Group-konsernin alle uudella y-tunnuksella, ja aiempi y-tunnus jäi konsernin käyttöön.

Joulukuussa 2020 pääomasijoittaja Juuri Partners Oy:stä tuli Mediconsultin vähemmistöomistaja. Enemmistöomistajina jatkaa Mediconsultin toimivan johdon henkilöitä ja muita avainhenkilöitä.*lähde?*

Vuoden 2022 lopussa Mediconsultilla työskenteli hieman yli 200 ammattilaista, joista suurin osa tuotekehityksessä. Yrityksen liikevaihto tilikaudella 2022 oli 17,2 miljoonaa euroa.*lähde?*

Maaliskuussa 2023 Mediconsult voitti Suomen historian toiseksi suurimman sote-tietojärjestelmäkilpailutuksen, jonka arvo on 4,4 miljoonaa euroa. Kyseessä on Istekki Oy:n ja Keski-Suomen hyvinvointialueen (HyvaKs) alueellisen sosiaalihuollon asiakastietojärjestelmän kilpailutus, joka koski Pirkanmaan, Keski-Suomen ja Pohjois-Savon hyvinvointialueita sekä käsitti yli miljoonan asukkaan väestöpohjan ja noin 19 900 asiakastietojärjestelmän käyttäjää. Kyseessä on väestöpohjaltaan Suomen historian toiseksi suurin sote-tietojärjestelmän kilpailutus.

Toukokuussa 2023 uutisoitiin, että Suomen puolustusvoimat hankkii kilpailutuksen tuloksena potilastietojärjestelmäkokonaisuuden Mediconsultilta.

Tuotteet
--------

Mediconsultin ohjelmistot keskittyvät sosiaali- ja terveydenhuollon asiakas- ja potilastiedon, toiminnanohjauksen, omahoidon sekä sähköisen asioinnin ratkaisuihin. Omaa ohjelmistokehitystä on Mediconsult Saga, suomalaiseen soteen kehitetty selainpohjainen asiakas- ja potilastietojärjestelmäkokonaisuus, joka yhdistää perusterveydenhuollon, erikoissairaanhoidon ja sosiaalihuollon. Mediconsult Sagaan kuuluvat ratkaisut terveydenhuoltoon, sosiaalihuoltoon, kuntoutukseen ja kotiin vietäviin palveluihin sekä etäpalveluratkaisu OmaSaga, potilastietojärjestelmä Mediatri, reseptinkirjoituspalvelu Mediresepti ja kevytjärjestelmä Siro. Omien ohjelmistojen kehittämisen lisäksi Mediconsult Oy toimii kansallisen Omaolo.fi-verkkopalvelun sovelluskehittäjä- ja analytiikkakumppanina yhdessä Solitan kanssa.

Mediconsultille on myönnetty ISO 13485 -laadunhallintasertifikaatti.*lähde?*

Muuta
-----

* MC-Group on useana vuonna ollut Tivin listaamien 250 suurimman IT-alan yrityksen joukossa. Vuonna 2020 MC-Group oli sijalla 217 ja vuonna 2021 sijalla 207.

* Mediconsult lahjoitti syyskuussa 2020 vähävaraisille jaettavaksi 50 000 suu-nenäsuojainta.

Lähteet
-------

1. ↑  Mediconsult Oy: Keitä olemme | Mediconsult Oy *www.mediconsult.fi*. Viitattu 17.3.2023.
2. ↑  M C Medisoft – M C Medisoft *mcmedisoft.com*. Viitattu 17.3.2023. (englanniksi)
3. ↑  Mediconsult nousee markkinajohtajaksi kuntoutusalan ohjelmistotoimittajana - ePressi *www.epressi.com*.  20.9.2018. Viitattu 17.3.2023.
4. ↑  Ulla Ora: Suomalaista terveysteknologiaa Sri Lankan sairaaloihin – kysyntää on muuallakin Etelä-Aasiassa *Mediuutiset*. Viitattu 17.3.2023.
5. ↑  Mediconsult: Päivitetyt laskutustiedot 1.9.2018 alkaen *www.mediconsult.fi*. Viitattu 15.3.2023.
6. ↑  Juuri Partners sijoittaa suomalaisen sosiaali- ja terveydenhuollon tulevaisuuteen *Juuri Partners*. Viitattu 15.3.2023.
7. ↑  Suvi Korhonen: Kotimainen it-talo voitti 4,4 miljoonan diilin: palvelee kohta yli 1,6 miljoonaa suomalaista *Tivi*. Viitattu 17.3.2023.
8. ↑  Alueellinen sosiaalihuollon asiakastietojärjestelmä Pohjois-Savoon, Pirkanmaalle ja Keski-Suomeen - Ajankohtaista | Istekki *www.istekki.fi*.  Arkistoitu 17.3.2023. Viitattu 17.3.2023.
9. ↑  Mediconsult: Mediconsult on voittanut Suomen kaikkien aikojen toiseksi suurimman sote-tietojärjestelmäkilpailutuksen *www.mediconsult.fi*. Viitattu 17.3.2023.
10. ↑  Anne Lahnajärvi: Mediconsult teki miljoonatilin – Puolustusvoimat hankki laajan potilastietojärjestelmän *Mediuutiset*.  25.5.2023. Viitattu 26.5.2023.
11. ↑  Anne Lahnajärvi: Puolustusvoimat kilpailutti potilastietojärjestelmän – yli 12 miljoonan diili meni tutulle yritykselle *Tivi*.  26.5.2023. Viitattu 26.5.2023.
12. ↑  Susanna Virén: Omaoloon koronavirustaudin (COVID-19) kansallinen oirearvio *DigiFinland*.  16.3.2020. Viitattu 15.3.2023.
13. ↑  TIVI: Solita ja Mediconsult valittiin sote-toteuttajiksi *Tivi*. Viitattu 15.3.2023.
14. ↑  Suvi Korhonen: 6 it-yritystä pääsi mukaan jopa 34 miljoonan diiliin – valtionyhtiö kehittää terveysongelmiin ilmaista nettipalvelua *Tivi*. Viitattu 15.3.2023.
15. ↑  Hanna Pehkonen: Tässä ovat Suomen 250 suurinta it-yritystä (2019) *Tivi*. Viitattu 15.3.2023.
16. ↑  Hanna Pehkonen: Tässä ovat Suomen 250 suurinta it-yritystä *Tivi*. Viitattu 17.3.2023.
17. ↑  Mediconsult Oy lahjoittaa kasvosuojaimia vähävaraisille myös Ouluun *Oulun Kaupunki - MunOulu*.  24.9.2020. Viitattu 15.3.2023. [vanhentunut linkki]

Aiheesta muualla
----------------

* Mediconsultin kotisivut